Štirje letni časi
2025-12-06 17:00 - 18:00 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
Na Antarktiki živi pingvin Frederik, ki si močno želi poleteti do zvezd, se jih dotaknit, zagugat ali celo ugriznit. A zvezde so previsoko in Frederik jih nikakor ne zmore doseči. Dokler ne poizkusi s svojo rojstnodnevno željo … Na drugem koncu sveta, v Afriki, pa živi slon Gašper, ki najrajši plete šale. A v vroči savani šalov nihče ne potrebuje. Toda štorklja, ki vsako leto leti s severa na jug, v daljni Evropi pozna družino, ki bi jim topla oblačila prišla zelo prav.
Predstava črpa navdih iz slikanice, ki jo je napisala in ilustrirala znana hrvaška ilustratorka Pika Vončina. Gre za kolaž štirih samostojnih zgodb, ki imajo skupno rdečo nit – vsaka od njih simbolno predstavlja en letni čas in vse govorijo o temah, ki so blizu otrokom: o odraščanju, otroštvu, prijateljstvu in starševstvu. V tokratni predstavi boste videli jesensko in zimsko pravljico.
Produkcija: Lutkovno gledališče FRU-FRU in Hiša otrok in umetnosti
Za otroke od 3. leta dalje, 30′, 5 €/7 €, obvezne rezervacije vstopnic

Glava dol - noge gor! - odpovedano
2025-12-13 10:00 - 11:00
Zaradi nepredvidenih osebnih okoliščin v ustvarjalni ekipi smo žal primorani odpovedati sobotno predstavo. Hvala za razumevanje.
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 5 €/7 €, obvezni copati in rezervacije vstopnic

Žabec pozimi z obiskom dedka Mraza
2025-12-20 17:00 - 18:00
Nekega jutra žabca preseneti sneg. Ne razume zakaj je vse pokrito z belo odejo, močno ga zebe, drsi mu na zaledenelem ribniku in ne more razumeti, zakaj se njegovi prijatelji tako veselijo drsanja in kepanja. Ko skoraj zmrne v snegu, pa mu prijatelji priskočijo na pomoč …
Po lutkovni uspešnici Zaljubljeni žabec iz bogate zbirke kratkih zgodb Maxa Velthuijsa, prihaja na lutkovni oder nova zgodba z novimi preizkušnjami za naše junake, ki bogatijo vezi med njimi.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com. Za predstave z obdarovnjem ni mogoče unovčiti darilnih in družinskih kartic.
Za otroke od 2. leta dalje, 55′, 5 €/7 €/7 €, obvezne rezervacije vstopnic

Muca Copatarica z obiskom dedka Mraza
2025-12-26 17:00 - 18:00
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com. Za predstave z obdarovnjem ni mogoče unovčiti darilnih in družinskh kartic.
Za otroke od 18. meseca dalje, 55′, 5 €/7 €/7 €, obvezne rezervacije vstopnic

Kroki praznuje z obiskom dedka Mraza
2025-12-27 10:00 - 11:00
Kroki praznuje je zgodba o krokodilčku Krokiju in njegovih prijateljih ter o veselju, ko prvič v letu zapade sneg. Zgodba, polna snežnih radosti, se rahločutno dotakne tudi prazničnih decembrskih dni in občutij, ki jih spremljajo. Prazniki pa niso za vse enako čarobni … Kroki in njegovi prijatelji na koncu spoznajo, da prava sreča pride šele takrat, ko osrečuješ druge.
Pripoved, ki odstira najnežnejše medsebojne odnose in iskrena občutja, se bo skozi sočutje prav gotovo dotaknila otroških src.
Produkcija: Lutkovno gledališče Fru-Fru in Umetniško društvo Konj
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com. Za predstave z obdarovnjem ni mogoče unovčiti darilnih in družinskih kartic.
Za otroke od 2. leta dalje, 55′, 5 €/7 €/7 €, obvezne rezervacije vstopnic

Glava dol - noge gor!
2026-01-10 10:00 - 11:00, 2026-03-07 10:00 - 11:00
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 5 €/7 €, obvezni copati in rezervacije vstopnic

Lili in Bine
2026-01-17 17:00 - 17:30
Med šolskimi počitnicami se na travniku zbere pisana druščina. Čebelicama Lili in Binetu, ki ju zagotovi vsi poznajo, se pridružijo prijatelji – pajek Pino, pikapolonica Polona, metuljčica Maja in mravlja Mija. Bine vsem pove, da se bo na gozdi jasi ustavilo potujoče gledališče in vsi hitijo, da ne zamudijo predstave. Toda nikjer ni kobilice Karlija, ki je skočil na drevo in zdaj tam sam preganja dolgčas. Ga bodo prijatelji našli in pravočasno prišli do gledališča?
Spoznajte dogodivščine znanih junakov, ki jih zagotovo poznajo vsi otroci, še posebej tisti, ki že hodijo v šolo. Z zgodbami in situacijami se lahko poistovetijo vsi gledalci, saj govorijo tako o prijetnih stvareh, kot so prijateljstvo, praznovanja in skupno preživljanje časa, kot tudi o manj prijetnih, o strahovih, dolgčasu in osamljenosti. Lutkovna predstava Lili in Bine nastaja po likih iz učbeniške serije založbe Rokus Klett.
Produkcija: Lutkovno gledališče FRU-FRU in založba Rokus Klett
Za otroke od 4. leta dalje, 40′, 5 €/ 7 €, obvezne rezervacije vstopnic

Rumena pika na nebu
2026-01-24 10:00 - 11:00
Rumena pika na nebu je včasih čisto majhna, spet drugič ogromna zlata krogla. Enkrat njen odsev blešči v oči, spet drugič se skriva za oblaki. Interaktivna plesno-vizualno-taktilna predstava za vse ljudi pod soncem od enega leta starosti dalje na nežen, estetski in gibalni način povabi najmlajše, da skupaj s spremljevalci prvič izkusijo uprizoritveno umetnost in se prepustijo, da jih pobožajo žarki prepleta ustvarjalnosti.
Produkcija: Odprti predali, Hiša otrok in umetnosti, Zavod Carnica
Za otroke od 10. meseca dalje, 30′, 5 €/7 €, obvezne rezervacije vstopnic in copati

Kamišibaj - O petelinu in druge zgodbe
2026-01-24 17:00
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.

Za otroke od 3. leta dalje, 40′, brezplačno, obvezne rezervacije vstopnic

Krog v kvadratnem mestu
2026-01-31 17:00 - 18:00
Otroška pripovedna predstava za dva klovna in občinstvo
Za devetimi gorami in devetimi vodami raste gozd. Če hodiš po njem dovolj dolgo, prideš v prav poseben gozd. Gozd, kjer namesto smrek in bukev rastejo kvadratna drevesa, namesto pisanih rož cvetijo kvadratne. Če nadaljuješ pot, prideš do kvadratne ceste, ki vodi do kvadratne vasi. To je vas polna kvadratov in kvadratnikov, kvadratnih hiš in trgovin, kvadratnih služb in kvadratnih pravil. In vse je v najlepšem kvadratnem redu. Dokler se nekega sončnega jutra v njej ne rodi krog…
Dva klovna, Rose in Marjeta Cveta, pripovedujeta preprosto zgodbo o sprejemanju in sobivanju, ki jo podata brez moraliziranja. Otroško predstavo Krog v kvadratnem mestu odigrata na igriv način ter jo spretno prepletata s komičnimi elementi in pantomimo, ne zmanjka pa niti prostora za toplo interakcijo z občinstvom, ki jo zmore le klovn v svoji očarljivi neposrednosti. Gre za preprosto in ganljivo predstavo, ki raziskuje večno napetost med posameznikom in družbo, med potrebo po pripadnosti in željo po izražanju lastne edinstvenosti. To je zgodba o dveh klovnih, ki ob soočenju z družbenimi pričakovanji, najdeta pogum, da spremenita zgodbo. Predstava, ki bo zagotovo očarala mlajše obiskovalce – in marsikaterega odraslega.
Avtorji: Anja Bezlova Završnik, Justin Durel in Alenka Marinič, igra: Alenka Marinič in Anja Bezlova Završnik, režija: Justin Durel, kostumografija in scenografija: Katarina Zalar
Produkcija: KUD Globus Hystericus
Podpora: Hiša otrok in umetnosti in Javni zavod za kulturo Kamnik
Za otroke od 5. leta dalje, 35′, 5 €/7 €, obvezne rezervacije vstopnic

O vrabčku, mišku in palačinki
2026-02-07 10:00 - 11:00
V skupnem domu se zbere nevsakdanja druščina – Mišek Kosmati, Vrabček Krilati in Palačinka Maslena. Sprva složno živijo, saj vsak opravlja tisto delu, ki mu gre najbolje od tačk in peruti. Vrabček leta po gozdu in nabira hrano, Mišek s svojimi zobmi seka drva in kuri v peči, Palačinka pa kuha najbolj slastno in mastno juho. A ko zamenjajo vsakdanje naloge, pride do nesporazumov in težav… Bo njihovo prijateljstvo vzdržalo?
Predstava združuje klasično naracijo ljudske pravljice in tradicionalno ročno lutkovno igro. Z igrivostjo in humorjem spregovori o sodelovanju, delu in pomembnosti vsakega člana skupnosti. Namenjena je otrokom in družinam, ki bodo ob njej hkrati uživali, se nasmejali – in mogoče še sami zaželeli palačink.
Produkcija: Hiša otrok in umetnosti in zavod Bufeto
Za otroke od 3. leta dalje, 35′, 5€/7 €, obvezne rezervacije vstopnic

Mali kamišibajkar - delavnica ob slovenskem kulturnem prazniku
2026-02-08 10:00 - 11:00
Mali kamišibajka

V pripovedni delavnici bodo udeleženci najprej slišali nekaj zgodb, ki jih bo pripovedoval kamišibajkar, da se spoznajo s samo formo in načinom pripovedovanja. Nato pa bodo glede na lastno izbrano ali izmišljeno zgodbo izdelali svoj mali kamišibaj ob pomoči izvajalca delavnice in kamišibajkarja, ga predstavili in postali pravi mali kamišibajkarji. S tem bodo razvijali svojo ustvarjalnost ter sposobnosti pripovedovanja, poslušanja, nastopanja in medosebnih odnosov v skupini. Delavnica spada v sklop programov kulturno-umetnostne vzgoje Delavnice lepih umetnosti.

Za otroke od 3. leta dalje, 45′, brezplačno, obvezne rezervacije vstopnic

Ti in jaz
2026-02-14 10:00 - 11:00
Ti in jaz je interaktivna predstava za najmlajše otroke, ki iz nasprotij in podobnosti ustvarja humoren svet absurdnih situacij. Iz verige duhovitih transformacij, ki se zgodijo s pomočjo pralnega stroja, nastane nov, igriv in humoren svet sester dvojčic. Pralni stroj nepredvidljivo spreminja stvari: obleke postanejo bitja, vsakdanji predmeti dobivajo nove pomene; sestri dvojčici pa vselej iz njih ustvarita razburljive, smešne in prijetne dogodke.
Produkcija: AEIOU gledališče za dojenčke in malčke
Za otroke od 1,5. leta dalje, 35′, 5 €/7 €, obvezne rezervacije vstopnic in copati

Vidkova srajčica
2026-02-21 10:00 - 11:00
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Tudi njih malček že pozna, nekatere z dvorišča, druge iz slikanic, saj ovčke in rake naši otroci prvič vidijo tam.
Levstikov Videk v izvedbi gledališča Fru-Fru je predstava namenjena najmlajšim, ne le po vsebini, ampak tudi po likovni podobi, polni mehkih form, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed in drobnih instumentov.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 35′, 5 €/7 €, obvezne rezervacije vstopnic

Sosed tvojega brega
2026-02-21 17:00 - 20:00
Branje ob mednarodnem dnevu maternih jezikov nas opominja, da je materinščina veliko več kot orodje sporazumevanja: je prostor spomina, identitete in pripadnosti – in tudi most med ljudmi, ki v Sloveniji živijo z različnimi jeziki. Organizacija združenih narodov poudarja, da je ta dan namenjen spodbujanju jezikovne in kulturne raznolikosti ter večjezičnosti.
V duhu srečanj »Sosed tvojega brega«, ki povezujejo avtorice in avtorje, ki pišejo v svojih maternih jezikih (ne v slovenščini), bo uvodno branje potekalo v Hiši otrok in umetnosti v Ljubljana, 21. februarja 2026, ob 17. uri.
Ob 17.00 berejo:
Milan Aničić, Bora Bačvarević, Alena Begić, Sonja Cekova Stojanoska, Jure Drljepan, Zdravko Kokanović Koki, Tamara Kovačević, Marko Krezić, Marina Kružić-Zekić, Jonathan Lewis, Dragana Marošević, Marijan Marošević, Dragan Mitić, Jasminka Mitkovska, Mirjana Rampre Rako, Lejla Redžić, Milica Rimanovska, Ana Sekulić, Veronika Stojanoska, Patrick Sunčan Stone, Miomira Šegina, Karla Škrlec, Ratimir Zekić, Biljana Žikić
Moderatorka: Selma Skenderović
18.30 MAJHEN PLAŠČ
predstava po motivih Srečka Kosovela in Nikolaja Vasiljeviča Gogolja v izvedbi zavoda Bufeto
»Delo črpa navdih iz opusa Srečka Kosovela, ki ga vizualno interpretira Andrej Štular. Pesmi, v katerih se Kosovel dotika intimne in socialne tematike, nadgrajuje motiv Akakija Akakijeviča, osrednjega lika Gogoljeve novele Plašč. Predstava nastaja kot kalejdoskop različnih izraznih sredstev; sodobna klovnada in odrski gib, večje geste in drobna obrazna mimika, pripoved s podobami ter vizualna interpretacija poezije.«
Avtorska ideja: Ravil in Natalia Sultanov, avtorska vizualna podoba predstave: Andrej Štular.
Dogodek pripravljamo na Javnem skladu RS za kulturne dejavnosti, v sodelovanju s Hišo otrok in umetnosti, Kulturnim centrom Danilo Kiš, Mladi PEN in Zavodom Bufeto.
Za mladino 16+ in odrasle, obvezne rezervacije brezplačnih vstopnic za predstavo na povezavi TUKAJ. Za branje rezervacije niso potrebne.
Državno srečanja Sosed tvojega brega poteka že 48. leto zapored. Na JSKD natečaj organiziramo zadnjih 30 let in ne bi zmogli sami dolgoživosti natečaja in pestrosti večjezičnih vsebin brez povezovanja med ustvarjalnostjo in stroko, s sodelovanjem s slovenskimi kulturnimi inštitucijami ter vsemi dragocenimi posamezniki, avtorji, mentorji, prevajalci, ki pišejo v maternih jezikih, ter umetniki, ki druženja obogatijo z glasbo, plesom, gledališkimi nastopi, vizualnimi upodobitvami ter z drugimi ustvarjalnimi področji.
Pred vrsto leti se je začelo z druženji in prijateljevanji, sindikati so najprej vabili delavce iz bivših jugoslovanskih republik k spoznavanju slovenske kulture in k lastni ustvarjalnosti, danes gre za široko dostopen literarni natečaj JSKD, ki promovira sobivanje, medsebojno razumevanje in spoznavanje, raznolikost jezikov, kultur, običajev, ver, humanističnih vrednot in literature.

Majhen plašč
2026-02-21 18:30 - 19:00
Delo črpa navdih iz opusa Srečka Kosovela, ki jih vizualno interpretira Andrej Štular. Pesmi, v katerih se Kosovel dotika intimne in socialne tematike, nadgrajuje motiv Akakija Akakijeviča, osrednjega lika Gogoljeve novele Plašč. Predstava nastaja kot kalejdoskop različnih izraznih sredstev; sodobna klovnada in odrski gib, večje geste in drobna obrazna mimika, pripoved s podobami ter vizualna interpretacija poezije.
Produkcija: Lutkovno gledališče Nebo, Zavod Bufeto
brezplačno, 9+, 50′, obvezne rezervacije vstopnic

Kako objeti ježa
2026-02-28 10:00 - 11:00
Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, nikoli pa še nismo imeli možnosti pokukati vanjo. Tokrat nam je to dovoljeno. In pred nami se razpre svet, kjer iz recikliranih predmetov in materialov pred našimi očmi nastajajo lutke, ki nato oživijo in nas povabijo v zgodbo Jane Bauer, Kako objeti Ježa. Delavnica gdč. Bazilike je prostor neomejene domišljije. Iz zavrženih predmetov in iz delavničnega orodja vznikne svet zgodbe o ježu. Delavnica postane hosta, orodje in predmeti pa slon, medved, želva, sraka, šoja … in jež.
Produkcija: Pripovedno gledališče gdč. Bazilike in Društvo lutkovnih ustvarjalcev, Hiša otrok in umetnosti

Za otroke od 3. leta dalje, 30′, 5 €/7 €, obvezne rezervacije vstopnic

Krtek Zlatko ali Kakec, ki je padel z neba
2026-03-14 17:00 - 18:00
Nekega sončnega jutra je krtek Zlatko prilezel iz svoje krtine in pogledal v nebo, kakšno bo vreme. Takrat se je zgodilo. Bilo je mehko in okroglo kot klobasica in pristalo je ravno na krtkovi glavi. “Kdo se mi je pokakal na glavo?” je jezno zavpil Zlatko. Toda kratkoviden kot je bil, ni videl nikogar …
Skozi srečevanja krtka z živalmi na domačem travniku in njihovimi velikimi in malimi kakci, otroci na zabaven način spoznajo, da vsa živa bitja počnejo “tiste stvari”, o katerih se odrasli nočejo pogovarjati. Za otroka pri dveh letih pa je polna kahlica lahko zelo pomemben dogodek. Predstava je nastala po motivih svetovne uspešnice, slikanice Wernerja Holzwartha.
Produkcija: Lutkovno gledališče Fru-Fru
Za otroke od 2. leta dalje, 35′, 5 €/7 €, obvezne rezervacije vstopnic

V~DIH~IZ~DIH~OD~DIH - delavnica ob svetovnm dnevu lutk
2026-03-21 10:00 - 11:00
Delavnica je namenjena otrokom (3+) in njihovim staršem ter ponuja izkustvo prvih gibov ob glasbi, prostorskih estetikah in taktilnih predmetih. Preko igrivih vaj bomo raziskovali dih in gibanje v povezavi z zrakom – kako ga lahko občutimo, kako nas premakne in kako se z njim izražamo. Ples nas bo vodil k sprostiti, raziskovati, ustvarjati ter razvijati občutek za telo in prostor. Skupaj bomo odkrivali različne dihe v nas – tiste, ki nas spodbujajo k gibanju, tiste, ki nas umirjajo, in tiste, ki nas povezujejo z drugimi.
Delavnico izvaja: Zavod Odprti predali v koprodukciji s Hišo otrok in umetnosti
Za otroke od 3. leta dalje, brezplačno ob svetovnem dnevu lutk, 45′, obvezne rezervacije vstopnic in copati

Štirje letni časi - svetovni dan lutk
2026-03-21 17:00 - 18:00
Na enem koncu sveta, v Afriki, živi Miroslav, prijazen in dobrodušen lev, ki je strašno ponosen na svojo grivo. Toda ta griva je nekaj posebnega. Raste in raste in sploh ne neha rasti, dokler se nekega dne ne spusti do tal. “Ostriči se bo treba,” pravi mama. Ampak Miroslav noče k frizerju … V rastlinjaku pa prebiva gosenica Emerik, ki je nekega dne postal zelo lačen. Jedel je in jedel, dokler se ni tako najedel, da se ni mogel več premakniti. In začutil je, da se bo nekaj spremenilo …
Predstava črpa navdih iz slikanice, ki jo je napisala in ilustrirala znana hrvaška ilustratorka Pika Vončina. Gre za kolaž štirih samostojnih zgodb, ki imajo skupno rdečo nit – vsaka od njih simbolno predstavlja en letni čas in vse govorijo o temah, ki so blizu otrokom: o odraščanju, otroštvu, prijateljstvu in starševstvu. V tokratni predstavi boste videli pomladno in poletno pravljico.
Produkcija: Lutkovno gledališče FRU-FRU in Hiša otrok in umetnosti
Za otroke od 3. leta dalje, 30′, brezplačno ob svetovnem dnevu lutk, obvezne rezervacije vstopnic

Hišni Kavč festival
2026-03-23 - 2026-03-28
Tudi letos bo v dvorani Hiše otrok in umetnosti potekal Kavč festival.
Kavč festival 2025 bo potekal po celi Sloveniji od 23. do 28. marca. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koper, Društvo ljubiteljev gradu Snežnik in KUD Plavajoči grad
Obvezne rezervacije brezplačnih vstopnic na spletni strani Kavč festivala.

Harms je kriv! - Kavč festival
2026-03-24 17:30 - 18:30
“Neka starka se je spričo prehude radovednosti prekucnila skozi okno, padla na tla in se polomila.” Imamo ga! Harmsov nelogični stroj. Razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa ali… kogarkoli že. Igralec, lutkar in glasbenik Matija Solce s prefinjeno animacijo mehkih, delno realističnih lutk, z grotesknimi pevskimi in igralskimi pasažami ter z virtuozno instrumentalno glasbo ustvarja situacijsko komiko, ki na ironičen in nežen način sporoča težke teme sedanjega časa in kritizira vse, kar v družbi stremi k ustaljenosti. Osrednji scensko-zvočni element je originalni inštrument, sestavljen iz več harmonik, mehov in lajn, analognih mehanizmov, delov lutk, midi tehnologije in ur brez kazalcev. Na njem se odvijajo zgodba o starkah, ki se iz atmosfersko bogatih prizorov sprevržejo v sarkastične eksekucije nežnih karakterjev, ustvarjajoč neprestan kontrast razpoloženj in tem. Občinstvo je priča vznemirljivemu vznikanju vizualne, zvočne in figurativne iluzije ter njeni neprestani dekonstrukciji, medtem ko se asociativni komični fragmenti stopnjujejo v poraz umetnika. Harms je umrl zaradi lakote v zaporu, obtožen ‘proti sovjetskega delovanja’. V njegovem rojstnem kraju so leta 2022 odstranili njegov mural. Takrat brez očitnega razloga. Harms je kriv! Za nič.

Avtor – Matija Solce, Daniil Harms; Režija, glasba in izvedba – Matija Solce; Scenografija – Larisa Kazić; Dramaturgija – Miha Razdrih; Oblikovanje zvoka – Ivo Gregorec Sedláček, Izdelava lutk in scene – Matija Solce, Larisa Kazić, Martin Neduha, Ludek Sedlaž, Ivo Gregorec Sedláček

Kavč festival 2026 bo potekal po celi Sloveniji od 23. do 28. marca. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za odrasle, obvezne rezervacije brezplačnih vstopnic na spletni strani Kavč festivala.

U!-BU? - Kavč festival
2026-03-25 17:30 - 18:30
Ždrek smo in v ždrek se povrnemo. Na presečišču političnega gledališča, teatra objekta, groteskne ždrekoperete in dadaističnega koncerta je v režiji Matije Solceta nastala nova gledališko-glasbena kompozicija po motivih slavne epopeje Alfreda Jarryja. Kralj Ubu danes ne potrebuje aktualizacije, saj smo primorani amoralne, izprijene, požrešne, presrane, podrepne in pohlepne samozvane »kralje« prenašati na vsakem koraku. Za razliko od drame, ki je konec 19. stoletja zaradi svoje kontroverznosti vnesla nemir v francosko družbo, so v novi predstavi Teatra Matite besede postavljene v funkcijo zvočnih impulzov, označevalcev in hkrati razdiralcev besedila, ki se včasih sprevrže v lajež, drugič v glasbo, spet kdaj v prdo-simfonijo ali poetično masovno eksekucijo. V svet UBU-izma, patafizike in ironične družbene kritike nas potegne peterica dadalitikov – igralcev, glasbenikov, animatorjev in samosvojih avtorjev –, ki z nekaj straniščnimi ščetkami, mimičnimi lutkami, bobni, klaviaturo, basom, tremi zadnjicami in dvema trebuhoma ubesedijo ter izvedejo to, česar si danes želimo vsi: služiti idiotu. A »U?BU!« nas ne pusti uživati ob pogledu na perfektno animacijo ritne odprtine. Provocira nas tudi z interakcijo z drugimi deli telesa – da o psiholoških pritiskih na naše statusne simbole, ideološke poglede ali religijo sploh ne govorimo. Tako kot se Ubu pri svojem delu poglobljeno loti vseh slojev prebivalstva, se v predstavi ustvarjalci dotaknejo kritike vseh tem – izvzemši sebe, saj vedo, da so na svojem področju največji poznavalci. V to se lahko prepričate tudi sami na ekscentrično-dinamičnem kabaretu, ki bo gledalca nenasilno in nedemokratično prepričal v svoj edini prav. Teater je mrtev! Živel teater!
Režija, glasba – Matija Solce; Vizualna podoba – Larisa Kazić; Igra – Filip Šebšajevič, Tines Špik, Miha Arh, Miha Razdrih, Matija Solce
Kavč festival 2026 bo potekal po celi Sloveniji od 23. do 28. marca. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za odrasle, obvezne rezervacije brezplačnih vstopnic na spletni strani Kavč festivala.

The Bridge - Kavč festival
2026-03-26 19:30 - 20:30
Moje ime je Ahmed Kullab, palestinski umetnik, ki zadnja štiri leta in pol živi in ustvarja v Sloveniji. Delujem kot performer in cirkuški trener, pri čemer združujem sodobni cirkus, gibanje in akrobatiko z osebnim pripovedovanjem.
Na tem dogodku bom predstavil svojo avtorsko solo predstavo The Bridge. Delo raziskuje pot Palestincev iz Palestine v zunanji svet. S pomočjo fizičnega izraza in čustvene intenzivnosti predstava premišljuje o mejah, ločenosti, identiteti in iskanju svobode.
The Bridge je hkrati osebna in univerzalna zgodba o prehodih – med državami, med identitetami ter med preteklostjo in prihodnostjo. Občinstvo vabi, da skozi umetnost opazuje in začuti resničnost, ki je pogosto nevidna, a globoko človeška.
Ahmed Kullab – performer
Kavč festival 2026 bo potekal po celi Sloveniji od 23. do 28. marca. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za odrasle, obvezne rezervacije brezplačnih vstopnic na spletni strani Kavč festivala.

War Maker - Kavč festival
2026-03-27 17:30 - 18:30
Dafa Theater je večkrat nagrajena češka lutkovna skupina, ustanovljena leta 2015 s strani dveh diplomantov akademije DAMU. Ime izhaja iz arabske besede dafa (toplina) in odraža njihovo poslanstvo: ustvarjati vključujoč, odprt prostor, kjer umetnost povezuje ljudi.
Delujejo kot laboratorij predmetnega in fizičnega gledališča, raziskujejo izrazne možnosti objektov ter ustvarjajo predstave za otroke in odrasle, s katerimi gostujejo na mednarodnih festivalih. V svojih projektih združujejo lutkarstvo, fizično gledališče, glasbo in multimedijo ter pogosto sodelujejo z umetniki z vsega sveta.
Med njihovimi najbolj znanimi predstavami sta Smooth Life (več kot 200 ponovitev na treh celinah) in War Maker, nagrajena na več mednarodnih festivalih. Dafa Theater soustvarja tudi festivale, filmske projekte in mednarodne rezidence ter sodeluje v evropskih projektih.
Lutkar: Husam AbedTehnik: Matej Vejdelek
Kavč festival 2026 bo potekal po celi Sloveniji od 23. do 28. marca. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za odrasle, obvezne rezervacije brezplačnih vstopnic na spletni strani Kavč festivala.

Opičja uganka ali Mamica, kje si? in Babi, dedi, gremo v gledališče!
2026-03-28 10:00 - 11:00
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Produkcija: Lutkovno gledališče Fru-Fru in Hiša otrok in umetnosti
Predstava je del programov kulturno-umetnostne vzgoje Babi, dedi, gremo v gledališče!, ki spodbuja medgeneracijsko povezovanje starejših odraslih in njihovih vnukov in vnukinj. Za vse, ki na predstave, ki so del tega programa, pridete v spremstvu vnukov in vnukinj je cena posamezne odrasle ali otroške vstopnice 1 €. Po predstavi za vse starejše od štirih let sledi delavnica.
Za otroke od 2. leta dalje, 35′, 1 €/ 5 €/7 €, obvezne rezervacije vstopnic

Zlatolaska in trije medvedi - festival Bobri
2026-03-30 17:00 - 17:30
Pravljica o radovedni deklici, ki se izgubi v gozdu in naleti na čedno hiško, ki jo je medvedja družina začasno zapustila, je izredno priljubljena tako pri otrocih kot pri odraslih. Kateri otrok ni radoveden, kaj se dogaja za tujimi vrati? Kateri otrok ne uživa v začasni odsotnosti staršev, ko lahko raziskuje po njihovih skrivnostih? Kateri otrok si ne želi pokukati v svet odraslih? Otrokom ugaja prav to, kako deklica radovedno kuka in vstopa v tuje prostore, odraslim pa je všeč, ker pravljica otroke na preprost način svari, da morajo spoštovati druge ljudi, njihove stvari in zasebnost.
Produkcija: Lutkovno gledališče Fru-Fru in Gledališče Glej
Za otroke od 2. leta dalje, 30′, obvezne rezervacije brezplačnih vstopnic na bobri.si
Brezplačne vstopnice za vse gledališke, plesne, glasbene in literarne prireditve ter filme v okviru festivala Bobri lahko prevzamete na spletni strani bobri.si od 7. marca dalje. Brez vstopnic vstop v dvorano ne bo mogoč.

Kako objeti ježa - festival Bobri
2026-03-31 17:00 - 17:30
Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, nikoli pa še nismo imeli možnosti pokukati vanjo. Tokrat nam je to dovoljeno. In pred nami se razpre svet, kjer iz recikliranih predmetov in materialov pred našimi očmi nastajajo lutke, ki nato oživijo in nas povabijo v zgodbo Jane Bauer, Kako objeti Ježa. Delavnica gdč. Bazilike je prostor neomejene domišljije. Iz zavrženih predmetov in iz delavničnega orodja vznikne svet zgodbe o ježu. Delavnica postane hosta, orodje in predmeti pa slon, medved, želva, sraka, šoja … in jež.
Produkcija: Pripovedno gledališče gdč. Bazilike in Društvo lutkovnih ustvarjalcev, Hiša otrok in umetnosti

Za otroke od 3. leta dalje, 30′, obvezne rezervacije brezplačnih vstopnic na bobri.si
Brezplačne vstopnice za vse gledališke, plesne, glasbene in literarne prireditve ter filme v okviru festivala Bobri lahko prevzamete na spletni strani bobri.si od 7. marca dalje. Brez vstopnic vstop v dvorano ne bo mogoč.

Ustvarimo NAJ svet! - festival Bobri
2026-04-03 17:00 - 18:00
Ustvarimo NAJ svet! je predstava o svetu, ki je metafora za utopijo. “Naj” svet, ki ga lahko primerjamo z rajem, je idealen kraj, je prostor domišljije, prostor prispodob prihodnosti.
Predstava Ustvarimo NAJ svet! nima klasične ločnice med odrom in avditorijem. Zasnovana je v skupnem prostoru. Otroci/gledalci, skupaj z igralko, soustvarjajo namišljen gledališko lutkovni svet. Z igrivimi gledališkimi intervencijami vzpodbuja gledalce (otroke) k ustvarjanju “naj” sveta. Svet, ki ga zasnujejo, je vsakokrat drugačen. Na podlagi njihovih interakcij, igralka vodi skozi podobe ustvarjenega “naj” sveta. Te lutkovno igralske intervencije igralke so manjše improvizirane forme, z delno vnaprej pripravljenim scenarijem. V predstavi Ustvarimo NAJ svet! ustvarjalke AEIOU gledališča nadaljujejo z raziskovanjem interaktivnih, doživljajskih, prostorskih uprizoritev.
Produkcija: AEIOU gledališče, Hiša otrok in umetnosti in Kulturni center PiiPoo

Za otroke od 5. leta dalje, 45′, obvezne rezervacije brezplačnih vstopnic na bobri.si

Brezplačne vstopnice za vse gledališke, plesne, glasbene in literarne prireditve ter filme v okviru festivala Bobri lahko prevzamete na spletni strani bobri.si od 7. marca dalje. Brez vstopnic vstop v dvorano ne bo mogoč.
